CELEX: 32016R1321
Language: sl
Date: 2016-07-26 00:00:00
Title: Izvedbena uredba Komisije (EU) 2016/1321 z dne 26. julija 2016 o uvrstitvi določenega blaga v kombinirano nomenklaturo

3.8.2016   
               
               
                  SL
               
               
                  Uradni list Evropske unije
               
               
                  L 209/4
               
            IZVEDBENA UREDBA KOMISIJE (EU) 2016/1321
      z dne 26. julija 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku (1) in zlasti členov 57(4) in 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 26. julija 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. viseča mreža z ogrodjem) meri približno 230 × 140 × 205 cm. Sestavljen je iz ogrodja trikotne oblike, ki se postavi na tla, in narejen iz kovinskih (jeklenih) palic, med katere se vpne ležalna površina. Ležalna površina velikosti 100 × 190 cm je vpeta med palice, od katerih sta daljši palici rahlo ukrivljeni, krajši pa sta ravni in oblečeni v platno. Izdelek je opremljen s „streho“ iz tekstilnega materiala in mrežo proti komarjem.
                     Izdelek tehta 45 kg in je namenjen za osebe s skupno težo največ 180 kg. Narejen je iz vremensko obstojnega materiala, kar pomeni, da je primeren za uporabo na prostem.
                     
                         (*) Glej sliko.
                  
                  
                     9403 20 80 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 2 k poglavju 94 ter besedilo oznak KN 9403 , 9403 20  in 9403 20 80 .
                     Izdelek zaradi svojih značilnosti, kot so teža in nepraktičnost pri razstavljanju, ni primeren za prenašanje in uporabo pri taborjenju. Zato je uvrstitev pod tarifno številko 6306  kot izdelki za taborjenje izključena.
                     Izdelek je „premičen“ in je glede na svoje objektivne značilnosti namenjen za postavitev na pod ali tla. Uporablja se zlasti pri opremi prostorov na prostem, kot so vrtovi zasebnih hiš, hotelov, restavracij itd. (glej pojasnjevalne opombe harmoniziranega sistema k poglavju 94, Splošno, točka (A). Zato se šteje, da je izdelek „pohištvo“, narejeno iz različnih materialov, in ga je zato treba uvrstiti pod tarifno številko 9403  glede na material, iz katerega je narejena opora (ogrodje) in zaradi katerega ima izdelek svoje bistvene značilnosti.
                     Izdelek je zato treba uvrstiti pod oznako KN 9403 20 80  kot drugo kovinsko pohištvo.
                  
               
            (*)  Slika je zgolj informativna.